ধানক্ষেতের আইল ধরেই হাঁটছিল চারজন। ঠিক যেন তাবলিগের গাস্তের হাঁটার মতো। ইচ্ছা হলেই ইচ্ছোমত হাঁটা যায় না। যেভাবে আইল সেভাবেই চল। কিছুদূর হাঁটার পরই হাসান ঢোকে গেলো আমনধানের ক্ষেতের কাদা পানিতে। দেরি করল না জাফর, সবুজও। আর আলমের হাতে একটা বাঁশের ডুলা (মাছ রাখার পাত্র)। তিনজনে মিলে কাদা পানিতে হাত দিয়ে ধরতে লাগলো আটকে পরা ডিমওয়ালা কৈ, পুঁটি আর শিং মাছ। তা সযতেœ ডুলায় ভরে রাখছে আলম। ধরা মাছ ভাগাভাগি করে নিয়ে একরাশ কাদা মেখে বাড়ির উঠোনে এসে দাঁড়াল জাফর। ছাপা লুঙ্গির কোঁচড়ে তার কৈই, শিং, পাবদা পুঁটি, বাইম মাছ। উঠোনের মাঝখানে কোঁচড় খোলে মাছ ফেলে দেয়। ছোট বোন সাবিনাকে ডেকে মাছ কুটতে বলে ভোঁ দৌড় দিল পুকুর ঘাটে। পুকুরের পাড় থেকে লাফ দিয়ে পানিতে পড়েই ডুব দিল জাফর।